《閒中》
宋代·真山民

敢咎章缝解误人，甘於閒处著閒身。
腹中书在温仍熟，梦里诗成记不真。
引鹤徐行三迳晓，约梅同醉一壶春。
今朝有喜谁知得，新换衔头号散民。

作者简介：处州丽水人。李生乔尝以为不愧其祖真德秀，故知姓真。自呼山民，因以称之。或云名桂芳。宋末进士。痛值乱亡，深自湮没。所至好题咏。有《真山民集》。